laion/Wikipedia-Exotic huggingface dataset:
Lady Gaga Live at Roseland Ballroom

Lady Gaga Live at Roseland Ballroom — ამერიკელ პოპ-მომღერალ ლედი გაგას პირველი სარეზიდენციო შოუ, რომელიც ჩატარდა ნიუ-იორკ სიტიში მანჰეტენზე მდებარე საკონცერტო არენაზე Roseland Ballroom. სარეზიდენციო შოუ დაიწყო გაგას დაბადების დღეზე 2014 წლის 28 მარტს და დასრულდა იმავე წლის 7 აპრილს, შოუს ფარგლებში ჩატარდა 7 კონცერტი. აღსანიშნავია, რომ გაგას სარეზიდენციო შოუ იყო ბოლო კონცერტი რომელიც ჩატარდა არენაზე, მეშვიდე კონცერტის დასრულების შემდგომ არენა თითქმის ერთ საუკუნოვანი ფუნქციონირების შემდგომ სამუდამოდ დაიხურა. მოგვიანებით გაგამ აღნიშნა, რომ როუზლენდი იყო ერთადერთი არენა ნიუ-იორკში რომელზეც არასდროს უმღერია და დიდი სურვილი ჰქონდა დახურვამდე გამოსულიყო არენაზე. შოუს პრომო პოსტერზე გამოსახულია გაგას ძველი სურათი სანამ იგი გახდებოდა პოპულალური. არენის სახელწოდებიდან გამომდინარე სცენა და კოსტუმები ძირითადად გაფორმებული იყო ვარდების თემატიკით. სცენის დიზაინი კი შეესაბამებოდა ნიუ-იორკის თემატიკას, კერძოდ კი სცენაზე დამონტაჟებული იყო ნიუ-იორკის ცნობილი საცხოვრებელი სახლების სახანძრო კიბეების კონსტრუქცია და ნიუ-იორკის მეტროპოლიტენის ვაგონის კონსტრუქცია. სარეზიდენციო შოუს სეტლისტი შედგებოდა გაგას ყველა ალბომიდან — The Fame, The Fame Monster, Born This Way და ARTPOP. კრიტიკოსების მხრიდან შოუმ მიიღო დადებითი შეფასება, განსაკუთრებით აღნიშნეს გაგას ვოკალი და ქორეოგრაფია. შოუს შვიდივე კონცერტი ბილეთები რამდენიმე თვით ადრე სრულად იქნა გაყიდული, ჟურნალ ბილბორდის მონაცემებით სულ გაიყიდა 24,532 ბილეთი რომლის შემოსავალმაც შეადგინა 1.5 მილიონი აშშ დოლარი. შოუდან ორი სიმღერის პერფომანსის ჩანაწერი ნაჩვენები იქნა დევიდ ლეტერმანის შოუში, ხოლო ტელეკომპანია MTV-ს და Logo-ს ეთერში ნაჩვენები იქნა შოუს მზადების პროცესის ამსახველი კადრები. სარეზიდენციო შოუს ბოლო კონცერტი პირდაპირ ეთერში ნაჩვეები იქნა სატელეკომუნიკაზიო ქსელ Verizon-ის ვებ-გვერდზე. შოუს პირველი 28 მარტის კონცერტის სეტლისტი. Born This Way (ფორტეპიანოს ვერსია) Black Jesus + Amen Fashion Monster Bad Romance Sexxx Dreams Dope Yoü and I Just Dance Poker Face (ფორტეპიანოს ვერსია) ARTPOP (ინტერლუდე) Applause G.U.Y. ვიკისაწყობში არის გვერდი თემაზე: Lady Gaga Live at Roseland Ballroom Lady Gaga LIVE @ Roseland: Stream for the Full Show at GetMoreGaga.com Taxi Dancers to Gaga: Roseland's Life and Death The New York Times Lady Gaga Helps Say Goodbye to the Roseland Ballroom დაარქივებული 2014-04-08 საიტზე Wayback Machine. MTV News ↑ 1.0 1.1 Runtagh, Jordan (March 29, 2014). „REVIEW: Lady Gaga Touches The Edge Of Pop Glory With Historic Final Shows At Roseland Ballroom“. VH1. დაარქივებულია ორიგინალიდან — აპრილი 5, 2014. ციტირების თარიღი: April 2, 2014. ↑ Hammp, Andrew (29 მარტი, 2014). „Lady Gaga Kicks Off NYC Roseland Residency With Electrifying Birthday Performance“. Billboard. ციტირების თარიღი: 29 მარტი, 2014. შეამოწმეთ თარიღის პარამეტრი |accessdate= და |date=-ში (დახმარება) ↑ „Billboard Boxscore :: Current Scores“. Billboard. June 18, 2014. დაარქივებულია ორიგინალიდან — ივნისი 18, 2014. ციტირების თარიღი: 18 ივნისი, 2014. შეამოწმეთ თარიღის პარამეტრი |accessdate=-ში (დახმარება)
ნამცეცა

„ნამცეცა“ — ფარნა-ბექა ჩილაშვილის 2016 წლის ზღაპარი. ფარნა-ბექა ჩილაშვილის საბავშვო წიგნი გამოიცა 2016 წელს, თბილისში, გამომცემლობა „არტანუჯის“ მიერ. ზღაპარში მოთხრობილია პატარა ბაყაყის, „ნამცეცას“ თავგადასავალი. ნაწარმოები თურქული ენიდან თარგმნეს: ელისაბედ ბჟალავამ, ნანა ჯანაშიამ, ზურაბ ბატიაშვილმა (დარუჯანაშვილმა). რედაქტორი არის ლიანა ახობაძე. წიგნი გამოიცა ერგუნ ათაბაიას, იგივე გურამ ქოქოლაძის მხარდაჭერით. ზღაპარი პატარა ბაყაყზე, ნამცეცაზე და მის მეზობლებზეა. ნამცეცა ცდილობს, რომ დაემსგავსოს მინდვრის დევს. ნამცეცა სუსტნისკარტასავით ცალ ფეხზე დგომას მოიწადინებს. ნამცეცას საშიში სიზმარივით ღრიალი სურს. ნამცეცა, წითელქუდას მსგავსად, მუხის ხეზე ასვლას მოინდომებს. ნამცეცა შესანიშნავ ჭკუასთან კლასობანას თამშობს... ფარნა - ბექა ჩილაშვილი - "ნამცეცა" - გამომცემლობისგან „არტანუჯი“ დაარქივებული 2018-01-27 საიტზე Wayback Machine. [1][მკვდარი ბმული]ნამცეცა: ზღაპარი / ფარნა-ბექა ჩილაშვილი [2]საპატრიარქო ტელევიზია "ერთსულოვნება"-ის ეთერში მაკა ლდოკონენი საუბრობს ფარნა-ბექა ჩილაშვილის „ნამცეცას“ შესახებ.
გუნდოროვსკის ღვთისმშობლის მიძინების ტაძარი

გუნდოროვსკის ღვთისმშობლის მიძინების ტაძარი (რუს. Храм Успения Пресвятой Богородицы) — მართლმადიდებლური ტაძარი ყოფილ სოფელ გუნდოროვსკში (ამჟამად ქალაქი დონეცკი როსტოვის ოლქში), როსტოვის ოლქი, რუსეთის ფედერაცია. ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. სოფელი გუნდოროვსკი 2004 წელს შეუერთეს როსტოვის ოლქის ქალაქ დონეცკს. რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიის ტაძარს სახელი ეწოდა ღვთისმშობლის მიძინების დღესასწაულის (მარიამობა) მიხედვით. ეკლესიის აშენების საჭიროება მას შემდეგ გაჩნდა, რაც სოფელი გადაიტანეს ჩრდილოეთის დონეცის მარჯვენა ნაპირზე. ახალი ეკლესია გადაწყვიტეს აეშენებინათ ბიზანტიურ სტილში. 1852 წლის 12 მარტს იმპერატორმა ნიკოლოზ I-მა დაამტკიცა ტაძრის პროექტი. 1853 წლის 4 ივნისს აკურთხეს ტაძრის ასაშენებელი ადგილი. ამავე წელსვე დაიწყო ტაძრის მშენებლობა. რვა წლის შემდეგ ტაძრის მშენებლობა დასრულდა და ეკლესია აკურთხეს. ტაძრის მშენებლობა შეფასდა 38 500 რუბლად, ხოლო კანკელი 10 000 რუბლად. ძველი ხის ტაძრიდან ახალში გადაიტანეს 1695 და 1699 წლის მარხვანი, 1724 წლის თუენი, 1727 წლის ოქტოიხოსი. 1911 წელს ეკლესიას ჩაუტარდა კაპიტალური რემონტი. ჩრდილოეთისა და სამხრეთის მხარეს ტამბურები მიაშენეს, დაამონტაჟეს ცენტრალური გათბობა. საბჭოთა ხელისუფლების დროს ეკლესია დახურეს და გამოიყენებოდა ხორბლის საწყობად. 1943 წელს კვლავ გახსნეს. 2008 წელს ეკლესია კვლავ ააღორძინეს და ჩაუტარეს კიდევ ერთი რემონტი. 1987-2007 წლებში ტაძარს მიაშენეს სამრეკლო, შეცვალეს გუმბათი, განახორციელეს ფასადის რემონტი. დააყენეს გაზის გამათბობლები. 2011 წელს ღვთისმშობლის მიძინების ტაძარი შეიტანეს რუსეთის ფედერაციის რეგიონალური მნიშვნელობის კულტურული მემკვიდრეობის ძეგლების სიაში. Донецк. Церковь Успения Пресвятой Богородицы. Божественную литургию в храме Успения Пресвятой Богородицы в станице Гундоровской возглавил Преосвященнейший епископ Симон დაარქივებული 2017-01-04 საიტზე Wayback Machine. ↑ Министерство культуры Ростовской области. დაარქივებულია ორიგინალიდან — 2017-10-11. ციტირების თარიღი: 2017-03-20.
ლეონ II

ლეონ II (გ. 792) — აფხაზთა სამეფოს (დასავლეთ საქართველოს) პირველი მეფე, ლეონ I-ის ძმისწული. დაახლოებით 753-იდან იყო აფხაზეთის მემკვიდრეობითი ერისთავი (მთავარი) და ითვლებოდა ბიზანტიის იმპერატორის ვასალად. VIII საუკუნის უკანასკნელ მეოთხედში ისარგებლა ბიზანტიის იმპერიის დასუსტებით, დაიხმარა ხაზართა ხაკანი (რომლის ასული მისი დედა იყო), აუჯანყდა იმპერატორს და თავი მეფედ გამოაცხადა. ახალმა სამეფომ, რომელიც მთელ დასავლეთ საქართველოს მოიცავდა, სამეფო დინასტიის მიხედვით „აფხაზთა სამეფოს“ სახელწოდება მიიღო. ლეონ II-მ სამეფოს დედაქალაქად ქუთათისი (ქუთაისი) გამოაცხადა. ლეონ II-ის დროიდან მტკიცე საფუძველი ჩაეყარა დასავლეთ საქართველოს ეკლესიაში აღმოსავლეთ საეკლესიო ტრადიციების დამკვიდრებას. გუჩუა ვ., ქართული საბჭოთა ენციკლოპედია, ტ. 6, თბ., 1983. — გვ. 191. მატიანი ქართლისა. ქართლის ცხოვრება, ს. ყაუხჩიშვილის გამოც, ტ.1, თბ. 1955.
გურჯაანი (მრავალმნიშვნელოვანი)

გურჯაანი შეიძლება აღნიშნავდეს: გურჯაანი — ქართული თეთრი ღვინო გურჯაანი — ქალაქი გურჯაანის მუნიციპალიტეტში გურჯაანი — სოფელი გურჯაანის მუნიციპალიტეტში
გლუბოკის პანტელეიმონ მკურნალის ეკლესია

გლუბოკის პანტელეიმონ მკურნალის ეკლესია (რუს. Церковь Пантелеимона Целителя) — მართლმადიდებლური ტაძარი სოფელ გლუბოკიში, როსტოვის ოლქი, რუსეთის ფედერაცია. ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. ოქტომბრის რევოლუციამდე სოფელში სხვა ეკლესია მოქმედებდა, რომელიც მდებარეობდა ხუტორ ივანკოვში (შემდეგში ივანკოვი შეუერთდა გლუბოკის). 1888 წელს ივანკოვში ააგეს და აკურთხე წმინდა პანტელეიმონ მკურნალის სახელობის ეკლესია. ეკლესიის მიმდებარე მოედანს საეკლესიო უწოდეს. აქვე მდებარეობდა ბაზარიც. ეკლესია იყო ხის და რკინის ფირფიტებით გადახურული. მასში იყო სამი საკურთხეველი: მთავარი (ცენტრალური) — წმინდა პანტელეიმონის სახელობისა, სამხრეთისა — მიქაელ მთავარანგელოზის სახელობისა და ჩრდილოეთისა — წმინდა ნიკოლოზის სახელობისა. ივანკვის ეკლესია დაანგრიეს ოქტომბრის რევოლუციის შემდეგ. თავდაპირველად მის ადგილზე ააშენეს კინოთეატრი, რომელიც შემდეგ გადააკეთეს სპორტულ კომპლექსად, რომელსაც უწოდეს „ოლიმპი“. საბჭოთა კავშირის დროს მრევლი არაერთხელ გადაადგილდა დასახლების სხვადასხვა ადგილებში, მაგრამ მათ ვერ გამონახეს სალოცავი ადგილი. 1985 წლის 1 სექტემბერს როსტოვისა და ნოვჩერკასკის მიტროპოლიტ ვლადიმირის ბრძანებით მრევლის წინამძღვრა დაინიშნა ანატოლი სახნო. სსრკ-ის დაშლის შემდეგ მრევლმა გადაწყვიტა აეშენებინა ეკლესია, რომელიც გაგრძელდა 10 წლის მანძილზე. ეკლესიის ფასადი გააფორმეს აგურით, დაამონტაჟეს გუმბათი. ეკლესიაშია ათონის ხატები. ეკლესიის მისამართი: როსტოვის ოლქი, კამენის რაიოონი, გლუბოკი, შადენკოს ქუჩა 81. წინამძღვარი - ანატოლი სახნო. Клирик храма великомученика Пантелеимона п. Глубокий провёл беседу с учениками Глубокинской казачьей школы № 1 ↑ Глубокий. Церковь Пантелеимона Целителя. ↑ Хутор Иванков растворился в поселке Глубоком, но сохранился в фамилиях казаков. დაარქივებულია ორიგინალიდან — 2017-02-22. ციტირების თარიღი: 2017-03-20. ↑ 3.0 3.1 Историческая справка. დაარქივებულია ორიგინალიდან — 2017-02-22. ციტირების თარიღი: 2017-03-20. ↑ БОКОВСКАЯ СВЯТЫНЯ ↑ Духовник Донецкого округа протоиерей Анатолий Сахно принял участие в годовом отчётном круге казаков. დაარქივებულია ორიგინალიდან — 2017-02-22. ციტირების თარიღი: 2017-03-20.
ArtRave

artRave — ამერიკელ პოპ მომღერალ ლედი გაგას ორ დღიანი ღონისძიება, მესამე სტუდიური ალბომის ARTPOP (2013) მხარდასაჭერად. ღონისძიება დაიწყო 2013 წლის 10 ნოემბერს ალბომის გამოცემიდან ერთი დღით ადრე და დასრულდა მეორე დღეს. ღონისძიება გაიმართა ნიუ-იორკში ბრუკლინის ნავსადგურში, რომელიც მოიცავდა აბომის გამოშვების წვეულებას, პრეს-კონფერენციას, გამოფენას და მინი კონცერტს. პრეს კონწერენციის დროს გაგამ ჟურნალისტებს წაუდგინა პირველი მფრინავი კაბა Volantis და ასევე დაადასტურა კოსმოსში პერფომანსი რომელიც მოგვიანებით ტექნიკური ხარვეზების გამო გაუქმდა. გამოფენაზე წარმოდგენილი იყო ჯეფ კუნსის ახალი სკულფტურები მათ შორის გაგას გიგანტური სკულფტურა, ფოტოგრაფ დუეტ ინეზ და ვინუტის მოდის ფილმი, მარინა აბრამოვიჩის სამკუტნალო მეთოდის ვიდეო პროექტო და ამერიკელი დრამატურგისა და რეჟისორის რობერტ ვილსონის პორტრეტები გაგას მონაწილეობით. თავდაპირველად ღონისძიება უნდა დაეფინანსებინა American Express-ს თუმცა მათ ბოლო მომენტში გადაიფიქრეს დაფინანსება. მინი კონცერტის პირდაპირ ტრანსლაცია მიმდინარეობდა მუსიკალური ვიდოების პლათფორმაზე Vevo, კონცერტზე გაგამ შეასრულა სიმღერები მხოლოდ ახალი ალბომიდან. 11 ნოემბერს აშშ-ის 150-ზე მეტ რადიო სადგურში გადაიცა კონცერტის აუდიო ჩანაწერი და გაგას ინტერვიუ რადიო წამყვან რაიან სიკრესტთან ერთად. ხოლო 19 ნოემბერს ტელეკომპანია The CW-ს ეთერში ნაჩვენები იქნა მთლიანი კონცერტის ჩანაწერი. ღონისძებამ კრიტიკოსების მხრიდან დადებითი გამოხმაურება დაიმსახურა, კერძოდ კი მათ ხაზი გაუსვეს გაგა შესრულებას და ენთუზიაზმს. Aura ARTPOP Venus MANiCURE Sexxx Dreams Gypsy Dope Applause Do What U Want წყარო: Rolling Stone ვიკისაწყობში არის გვერდი თემაზე: ArtRave Gaga's 'Artpop' Party დაარქივებული 2013-12-05 საიტზე Archive.isCategory:Webarchive template archiveis links, CBS New York 10 Things No One Told You About Lady Gaga's artRave Complex Scenes from Lady Gaga's ArtRave at Brooklyn Navy Yard Paper ↑ Muller, Marissa G. (11 ნოემბერი, 2013). „Lady Gaga Shows Off Flying Dress at 'ArtRave'“. Rolling Stone. ციტირების თარიღი: 7 დეკემბერი, 2016. შეამოწმეთ თარიღის პარამეტრი |accessdate= და |date=-ში (დახმარება)
მილეროვოს პანტელეიმონ მკურნალის ეკლესია

მილეროვოს პანტელეიმონ მკურნალის ეკლესია (რუს. Церковь Пантелеимона Целителя) — მართლმადიდებლური ტაძარი ქალაქ მილეროვოში, როსტოვის ოლქი, რუსეთის ფედერაცია. ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. ეკლესია განთავსებულია ძველ შენობაში, რომელიც ქალაქის ადმინისტრაციამ გამოუყო. მისამართი: 346130, როსტოვის ოლქი, მილეოროვოს რაიონი, ქალაქი მილეროვო, მესამე ინტერნაციონალიის ქუჩა, № 66. თანამედროვე ეკლესიის ისტორია იწყება 1998 წლიდან, როდესაც როსტოვისა და ნოვოჩერკასკის ეპარქიის მთავარეპისკოპოსმა პანტელეიმონმა დალოცა მისი გახსნა. მრევლის დაბადების თარიღი გახდა ამავე წლის 9 აგვისტო, როდესაც ეკლესიაში პირველად აღევლინა საღვთო ლიტურგია. ასევე 1998 წელს პანტელეიმონ მკურნალის ეკლესიასთან დაარსდა საკვირაო სკოლა. ტაძრის წმინდანის, პანტელეიმონ მკურნალის სახელზე დაწერილი მთავარი ხატი შეიცავს მის წმინდა ნაწილს. ეკლესიაში ასევე ინახება ნიკოლოზ საკვირველთმოქმედის, ფილარეტ მოსკოველის, წმინდა თეოფანესა და სხვა წმინდანთა წმინდა ნაწილები. როსტოვისა და ნოვოჩერკასკის ეპარქიის მთავარეპისკოპოს პანტელეიმონის კურთხევით 2001 წლის 29 სექტემბერს საზეიმოდ ჩაიდო ახალი ეკლესიის პირველი ქვა საძირკველში. ტაძარი აიგება დიდმოწამე პანტელეიმონ მკურნალის სახელზე. მშენებლობა მიმდინარეობს რთულად და გრძელდება დღევანდელ დღემდე. მიმდინარეობს თანხების შეგროვება ტაძრის მშენებლობის დასასრულებლად. პანტელეიმონ მკურნალის ეკლესიის წინამძღვარია მღვდელმონაზონი დიმიტრი იაროცკი. Приход Святого Великомученика и Целителя Пантелеимона города Миллерово Ростовской области Храм Пантелеимона Целителя город Миллерово Миллеровское благочиние. Все церкви и монастыри. ↑ Миллерово. Церковь Пантелеимона Целителя. ↑ История прихода. დაარქივებულია ორიგინალიდან — 2017-03-19. ციტირების თარიღი: 2017-03-20. ↑ Святыни храма. დაარქივებულია ორიგინალიდან — 2016-01-22. ციტირების თარიღი: 2017-03-20. ↑ Духовенство
ლისაბონის ალყა

ლისაბონის ალყა — სამხედრო კონფლიქტი ესპანური რეკონკისტის დროს, რის შედეგადაც ლისაბონი საბოლოოდ განთავისუფლდა მავრი დამპყრობლებისგან და მასზე აღდგა პორტუგალიელთა კონტროლი. მიმდინარეობდა 1147 წლის 1 ივლისიდან 25 ოქტომბრამდე. ჰელმოლდის თქმით „ეს იყო პილიგრიმთა არმიის ერთადერთი უნივერსალური წარმატებული ოპერაცია“, იგულისხმება მეორე ჯვაროსნული ლაშქრობა. არსებობს მოსაზრებები, რომლებიც ამ ბრძოლას ჯვაროსნულ ლაშქრობებს არ უკავშირებენ. ლისაბონის ალყა რეკონკისტის ერთ-ერთი გადამწყვეტი ბრძოლა იყო. ედესის დაცემის შემდეგ (1144), პაპმა ევგენი III-მ 1145 და 1146 წელს ევროპელებს მოუწოდა ახალი ჯვაროსნული ლაშქრობისკენ. ხოლო 1147 წელს მან ჯვაროსნული ლაშქრობა წამოიწყო იბერიის ნახევარკუნძულზე. მავრების წინააღმდეგ გაილაშქრა ალფონსო VII-მაც. 1147 წლის მაისში ინგლისის ქალაქ დართმუთი დატოვეს ჯვაროსნებმა, რომლებიც აპირებდნენ წმინდა მიწისკენ წასვლას, მაგრამ ცუდმა ამინდმა მათ აიძულა ქალაქ პორტუსთვის შეეფარებინათ თავი (1147 წლის 16 ივნისი). იქ ისინი აპირებდნენ ალფონსო I-თან შეხვედრას. ჯვაროსნები და პორტუგალიელები შეთანხმდნენ ერთიან ძალებით შეეტიათ ლისაბონისთვის. საზეიმოდ დადებული ხელშეკრულების თანახმად ჯვაროსნებს ქალაქის აღების შემდეგ შეეძლოთ მისი გაძარცვა და დატყვევებულების გამოსასყიდის აღება. ალყა დაიწყო 1 ივლისს. ოთხი თვის შემდეგ, შიმშილისგან დაუძლურებული ქალაქი ქრისტიანებს დანებდა. ბევრი ჯვაროსანი დასახლდა ახლადდაპყრობილ ქალაქში, უმრავლესობამ გზა გააგრძელა წმინდა მიწისკენ. ლისაბონი საბოლოოდ 1255 წელს გახდა პორტუგალიის დედაქალაქი. L. Wheeler, C. Opello, Douglas, Walter (2010). Historical Dictionary of Portugal. Scarecrow Press. ISBN 978-0-8108-6088-9. Runciman, Steven (1952). A History of the Crusades, vol. II: The Kingdom of Jerusalem and the Frankish East, 1100–1187. New York: Cambridge University Press. ↑ C. W. David, "The Authorship of the De Expugnatione Lyxbonensi", Speculum, 7:1 (1932), 50, citing Helmold's Chronica Slavorum in Monumenta Germaniae Historica, Scriptores, 11, 58: Hoc solum prospere cessit de universo opere, quod peregrinus patravit exercitus. ↑ West, 2013
გურჯი-ბოღაზი

გურჯი-ბოღაზი (თურქ. Gürci boğaz — „საქართველოს ყელი“) — თურქული სახელწოდება ხეობისა და უღელტეხილისა, რომელიც კვეთს მდინარე ყარა-სუს (მდ. ევფრატის სათავე) და მდინარე ჭოროხის შენაკად თორთუმ-ჩაის წყალგამყოფ ქედს. გურჯი-ბოღაზზე გადიოდა ერზრუმიდან საქართველოში მომავალი მაგისტრალური გზა. ვახუშტი ბატონიშვილი ასე აღწერს: მუსხელიშვილი დ., ქართული საბჭოთა ენციკლოპედია, ტ. 3, თბ., 1978. — გვ. 318.
იუნესკოს მსოფლიო მემკვიდრეობის ძეგლები ლიბანში

2016 წლის მონაცემებით ლიბანში იუნესკოს მსოფლიო კულტურული მემკვიდრეობის 5 ძეგლია. ეს არის მსოფლიო მემკვიდრეობის ძეგლების საერთო რაოდენობის (1052) 0,5 %. 5 ძეგლიდან ყველა კულტურულ კრიტერიუმს აკმაყოფილებს. გარდა ამისა, 2014 წელს ლიბანში მდებარე 9 ობიექტი შევიდა კულტურული მემკვიდრეობის ძეგლების კანდიდატების საცდელ სიაში.. ლიბანმა მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 1983 წლის 13 თებერვალს. ლიბანის ტერიტორიაზე მდებარე პირველი ობიექტი (ანჯარი) მსოფლიო მემკვიდრეობის ძეგლების სიაში შეიტანეს 1984 წელს. ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით. ანჯარი ბაალბექი ბიბლოსი ტვიროსი კადიშის ხეობა და სამეფო კედრების ტყე იუნესკოს მსოფლიო მემკვიდრეობის ძეგლების სია ლიბანში (ინგლისური) ლიბანის კულტურული მემკვიდრეობა (ინგლისური) ↑ Tentative Lists. UNESCO World Heritage Centre. ↑ The States Parties — Lebanon.
ეროვნული ლიგა 2017

ეროვნული ლიგა 2017 — საქართველოს უმაღლესი დონის ჩემპიონატის ოცდამერვე გათამაშება. ამ სეზონამდე ჩემპიონატს ერქვა უმაღლესი ლიგა. ჩემპიონატი განსხვავებული ფორმატით დაიწყო. ასევე ჩემპიონატისთვის შეიქმნა ლოგო და ჰიმნი. შეიქმნა ოფიციალური საიტი, დაიწყო ყველა მატჩის გაშუქება. ჩემპიონატის საიტზე შესაძლებელია ფენტეზის თამაშიც. გამარჯვებული გახდა ტორპედო ქუთაისი, მეორე ადგილზე გავიდა დინამო თბილისი. 2016 წლის საქართველოს გარდამავალ ჩემპიონატში 16-ის ნაცვლად 14-მა გუნდმა მიიღო მონაწილეობა. ჩემპიონატის დასრულბის შემდეგ 4 გუნდი დაქვეითდა, რის შემდეგადაც ეროვნულ ლიგაში დარჩა 10 კლუბი. მეტად დაძაბული გამოდგა ტურნირის უკანასკნელი ორი ტური. პირველ ადგილზე მყოფი თბილისის „დინამო“ ოთხი ქულით უსწრებდა მეორე ადგილზე მყოფ ქუთაისის „ტორპედოს“.„სამტრედიას“, რომელიც ამ გუნდებთან ყველაზე ახლოს იყო სატურნირო ცხრილში, ჩემპიონობის ყოველგვარი შანსი დაკარგული ჰქონდა. ბოლოს წინა ტურში „დინამო“ გასვლაზე „საბურთალოს“ უპირისპირდებოდა, რომელსაც ევროპა ლიგის საკვალიფიკაციო ეტაპზე გამოსვლის შესაძლებლობა უჩნდებოდა „ტორპედოს“ ჩემპიონობისას, ხოლო „ტორპედო“ - „ლოკომოტივს“, რომელიც მე-4 ადგილისთვის პაექრობდა „საბურთალოსთან“. თბილისურმა გუნდმა სენსაციურად თავისი თამაში ფრედ, 0:0 დაასრულა, ხოლო ქუთაისურმა 5:2 იმარჯვა, რითაც ლიგის მიგების შანსი დაიტოვა. ბოლო ტურის მატჩი ფინალის ტოლფასი იყო, რადგანაც „დინამო“ საკუთარ მოედანზე იღებდა „ტორპედოს“, რომელიც ორი ქულით ჩამორჩებოდა ლიდერს და მხოლოდ გამარჯვების შემთხვევაში მოიპოვებდა ჩემპიონის ტიტულს. თამაში 26 ნოემბერს შედგა. მე-18 წუთზე ქუთაისურმა გუნდმა ანგარიში გახსნა, თუმცა მსაჯმა თამაშგარის გამო ანგარიში უცვლელი დატოვა. პირველი ტაიმი უგოლოდ დასრულდა, მეორე ტაიმის 74-ე წუთზე კი ანგარიში თორნიკე კაპანაძემ გახსნა. როგორც მოსალოდნელი იყო, ამის შემდეგ მდგომარეობა მოედანზე უკიდურესად დაიძაბა. ბოლო წამებზე თბილისური გუნდის სასარგებლოდ პენალტი დაინიშნა. ოთარ კიტეიშვილს გოლი რომ გაეტანა, "დინამო" ჩემპიონი ხდებოდა, მაგრამ მეტოქეთა მეკარემ როინ კვასხვაძემ ბურთი მოიგერია და "ტორპედოს" ნანატრი, ისტორიაში მე-4 ჩემპიონის ტიტული მოუპოვა. თბილისი ჩიხურა დილა გორი დინამო ბათუმი კოლხეთი-1913 სამტრედია შუქურა ტორპედო თბილისის გუნდები: დინამო ლოკომოტივი საბურთალო საქართველოს საფეხბურთო თასი 2017 ეროვნული ლიგა 2 2017
ფინკენშტაინის ხელშეკრულება

ფინკენშტაინის ხელშეკრულება — ხელშეკრულება, რომელიც გაფორმდა საფრანგეთის იმპერიასა და სპარსეთს შორის 1807 წელს რუსეთ-ირანის ომის მიმდინარეობისას. რუსეთთან ომში ირანმა განჯის, ერევნის, შირვანის, ყარაბახის და ბაქოს სახანოებზე დაკარგა კონტროლი, ასევე ვერ აღიდგინა ძალაუფლება ქართლ-კახეთზე. 1806-1807 წლების ზამთარში დაიდო ხელშეკრულება ბრძოლების შეწვეტის შესახებ, რადგან რუსეთს ამავდროულად ომი გამოუცხადა ოსმალეთის სულთანმა. 1807 წლის მაისში ირანმა და ნაპოლეონ ბონაპარტმა შეკრეს რუსეთის და დიდი ბრიტანეთის საწინააღმდეგო კოალიცია. დაიდო ფინკენშტაინის ხელშეკრულება. საფრანგეთი აღიარებდა ირანის ძალაუფლებას აზერბაიჯანსა და საქართველოზე, სამაგიეროდ სპარსეთი უნდა დახმარებოდა ნაპოლეონს ბრძოლაში ინდოეთის მოსაპოვებლად. ხელშეკრულების თანახმად, ირანმა საფრანგეთს დაუთმო კუნძული ხარგი, ასევე მოხდა სპარსეთის ჯარის ევროპულ ყაიდაზე რეფორმირება. მიუხედავად იმისა, თითქოს ეს შეთანხმება დიდ პოტენციალს აძლევდა ორივე ქვეყანას, იგი ბოლომდე ვერ განხორციელდა. 1808 წელს ირანმა პოლიტიკური კავშირი უკვე დიდ ბრიტანეთთან შეკრა. Rouholla K. Ramazani: The Foreign Policy of Iran. University of Virginia Press, 1966, S. 41.
ავოკადო

ავოკადო (ლათ. Persea americana) — მარადმწვანე ხეხილოვან მცენარეთა გვარი დაფნისებრთა ოჯახისა. ავოკადო 10–20 მ სიმაღლის ხეა. მისი ყვავილი ორსქესიანია, მოთეთრო, საგველა ყვავილედში შეკრებილი; ნაყოფი კურკიანაა, ერთთესლიანი, მსხვილი (სიგრძე 5–20 სმ, წონა 250–600 გ), სხვადასხვა ფორმისა, მუქი მწვანე ან თითქმის შავი. ავოკადოს გასახარებლად ხელსაყრელია ნაყოფიერი, ნეიტრალური ან სუსტი მჟავა რეაქციისა და კარგად დრენირებული ნიადაგი. საჭიროა ნარგავების ქარისაგან დაცვა. ავოკადო მსხმოიარობას იწყებს დარგვიდან 4-5 წლის შემდეგ. როგორც სამრეწველო კულტურა, გავრცელებულია დედამიწის მრავალ ტროპიკულ და სუბტროპიკულ რაიონში, განსაკუთრებით აშშ-ში, კერძოდ, კალიფორნიასა და ფლორიდაში, ბრაზილიასა და ჰავაის კუნძულებზე. არსებობს ავოკადოს 400-ზე მეტი ჯიში. საქართველოში ავოკადო პირველად 1904 წელს შემოიტანეს, სოხუმის ბოტანიკურ ბაღში, 1913 წელს ბათუმის ბოტანიკურ ბაღში და შემდეგ თანდათან მოიკიდა ფეხი. საქართველოს ჰავა მისთვის ხელსაყრელი აღმოჩნდა. საქართველოს შავი ზღვის სანაპიროზე იყო გაშენებული საცდელი ნარგავები, კერძოდ, გავრცელებული იყო ჯიშები: მექსიკოლა, პუებლა და ფუერტე. ერთი ძირი ავოკადო 150–300 კგ მოსავალს იძლევა. ნაყოფი შეიცავს 30%-მდე ცხიმებს, 1,6–2,1% პროტეინს, ვიტამინებს B1, B2, С, D და სხვა; შაქარს თითქმის არ შეიცავს. იყენებენ საკვებად, პარფიუმერიაში და სამკურნალოდ. ავოკადო ძალიან სასარგებლო პროდუქტია. მასში უჯერი ცხიმოვანი მჟავები, დაახლოებით 20 ვიტამინი და მინერალური ნივთიერებაა. ავოკადოს რბილობს უმატებენ სალათებსა და სენდვიჩებს. დიეტოლოგების აზრით კი, ავოკადოს კურკა შეიცავს სასარგებლო ნივთიერებების ძირითად ნაწილს (70%). მასში ბევრია ანტიოქსიდანტი და უჯრედისი. ↑ 1.0 1.1 ქართული საბჭოთა ენციკლოპედია, ტ. 1, თბ., 1975. — გვ. 130. ↑ ავოკადოს სახეობები და ჯიშები (რუსული) ↑ კურკა ავოკადოს ყველაზე სასარგებლო ნაწილია
კრაკენის ზღვა

კრაკენის ზღვა — სითხის უდიდესი აუზი სატურნის თანამგზავრ ტიტანის ზედაპირზე. 2008 წელს აღმოაჩინა კოსმოსურმა ხომალდმა „კასინიმ“; სახელი ეწოდა ნორვეგიული მითოლოგიის ზღვის მონსტრის, კრაკენის პატივსაცემად. კრაკენის ფართობი 400 000 კმ²-ია და მიჩნეულია სითხის უდიდეს აუზად ტიტანის ჩრდილოეთ პოლარულ რეგიონში. მაქსიმალური სიღრმე სავარაუდოდ 160 მეტრია, 1,5 სმ სიმაღლის თავთხელი კაპილარული ტალღები კი 0,7 მ/წმ სიჩქარით გადაადგილდება. მისი, როგორც ნახშირწყალბადების (ძირითადად თხევადი მეთანი) ზღვის სტატუსი რადარული ფოტოგრაფიის გზით განისაზღვრა. სავარაუდოდ, კრაკენის ზღვა დედამიწის კასპიის ზღვაზე დიდია. ზღვაში მდებარეობს კუნძული — მაიდა-ისნულა. შესაძლებელია, რომ კრაკენის ზღვა ჰიდროლოგიურად დაკავშირებული იყოს ტიტანის მეორე უდიდეს ზღვასთან — ლიგეიასთან. ერთ ადგილას, ზღვა დაახლოებით 17 კმ სიგანემდე ვიწროვდება და გიბრალტარის სრუტის ზომას იღებს; ამ ადგილს კრაკენის ხორხს უწოდებენ და სავარაუდოდ, იქ მნიშვნელოვანი დინებებია. ტიტანის ორბიტული ექსცენტრიულობა შესაძლოა განაპირობებდეს ზღვის 1-მეტრიან მოქცევებს 0,5 მ/წმ სიჩქარით, ასევე მორევებსაც. სამომავლოდ, NASA-სა და ევროპის კოსმოსური სააგენტოს ერთობლივი, სატურნის სისტემის მისიის ფარგლებში, კრაკენის ზღვაში დაგეგმილია ზონდის დასმა, რომელიც შეისწავლის მის შემადგენლობას, სიღრმესა და მრავალ სხვა მახასიათებელს. ტიტანის ჩრდილოეთ პოლარული რეგიონი. რადიოლოკაციური სინთეზირების აპერტურის ფოტო (ზემოთ) გადაფარებულია ხილული სინათლის/ინფრაწითელი სურათზე. სრულად ჩანს კრაკენის ზღვა. რადარული ფოტო, რომელიც ასახავს კრაკენის ზღვის ჩრდილოეთ ნაწილს, მათ შორის კუნძულ მაიდა-ისნულას. კრაკენის ზღვის ერთ-ერთი ნაწილის რადარული ფოტო; კარგად ჩანს დანაწევრებული ნაპირი და მრავალი კუნძული. სინათლის არეკვლა კრაკენის ზღვის რეგიონიდან; გადაღებულია კასინის მიერ, 8 ივლისი, 2009 წ. ვიკისაწყობში არის გვერდი თემაზე: კრაკენის ზღვა Labelled map of Titan's north polar region, based on radar imagery, showing lakes and seas ↑ 1.0 1.1 Kraken Mare. Gazetteer of Planetary Nomenclature. USGS Astrogeology Science Center. ციტირების თარიღი: 2012-03-16. ↑ Titan's Northern Polar Clouds. NASA JPL (March 17, 2011). დაარქივებულია ორიგინალიდან — 2015-09-06. ციტირების თარიღი: 2016-01-23. ↑ Hand, Eric (December 16, 2014). „Spacecraft spots probable waves on Titan’s seas“. Science. ციტირების თარიღი: 2015-01-14. ↑ 4.0 4.1 Lorenz, R. D. (2014). „The Throat of Kraken : Tidal Dissipation and Mixing Timescales in Titan’s Largest Sea“. 45th Lunar and Planetary Science Conference (2014). The Woodlands, Texas. pp. 1476. http://www.hou.usra.edu/meetings/lpsc2014/pdf/1476.pdf. წაკითხვის თარიღი: 2014-06-09. ↑ Seldon Fretum. USGS planetary nomenclature page. USGS. ციტირების თარიღი: 2015-05-23. ↑ Rincon, P.. (2014-03-18) 'Waves' detected on Titan moon’s lakes. BBC web site. BBC. დაარქივებულია ორიგინალიდან — 2014-05-31. ციტირების თარიღი: 2014-06-09.